12/02/2015 | Administración LocalMunicipal
Lousame
Publicación de anuncio de aprobación definitiva do prezo público de centro de día

ANUNCIO Quedando elevado a definitivo o acordo provisional, adoptado polo Pleno deste Concello na sesión que tivo lugar o día 20 de novembro de 2014, (publicado no Boletín Oficial da Provincia número 236, do 10 de decembro de 2014) relativo á modificación da “ORDENANZA REGULADORA DO PREZO PÚBLICO POLA PRESTACIÓN DE SERVIZO DO CENTRO DE DÍA PARA PERSOAS MAIORES DE LOUSAME” por non se ter presentado ningunha reclamación. De conformidade co disposto no artigo 49 da Lei 7/1985, de 2 de abril, reguladora das Bases de Réxime Local, publícase agora o referido acordo plenario, así como o texto íntegro da dita ordenanza; e iso no seguinte sentido: PRIMEIRO.–Aprobar inicialmente a modificación da “Ordenanza Reguladora do prezo público pola prestación servizo de Centro de Día para persoas maiores de Lousame” nos artigos seguintes: art.3.º.–Prezos públicos e réxime económico. Art.4.º.–Cotas, cuxo texto íntegro se transcribe como anexo a este acordo. SEGUNDO.–Someter devandita Ordenanza a información pública e audiencia dos interesados, con publicación no Boletín Oficial da Provincia e taboleiro de anuncios do Concello, polo prazo de trinta días hábiles para que se poidan presentar reclamacións ou suxestións, que serán resoltas pola Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno, e procederase á súa publicación no Boletín Oficial da Provincia da Coruña. A modificación entrará en vigor, de conformidade coa súa disposición derradeira, o día da súa publicación no Boletín Oficial da Provincia da Coruña. ANEXO MODIFICACIÓN ORDENANZA REGULADORA DO PREZO PÚBLICO POLA PRESTACIÓN DO SERVIZO DE CENTRO DE DIA PARA PERSOAS MAIORES DE LOUSAME Art.1º.–Concepto. De conformidade co disposto no artigo 41 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, este Concello establece o prezo público polo servizo do centro de día para persoas maiores do Concello de Lousame de titularidade municipal. Art.2.º.–Das persoas obrigadas ao pagamento. Están obrigadas ao pagamento das contías que se establecen como prezo na presenta regulación as persoas usuarias do centro de día para persoas maiores de Lousame, de acordo co establecido no regulamento de funcionamento do centro de día para persoas maiores de Lousame. Art.3.º.–Prezos públicos e réxime económico. Os prezos establecidos polo Concello de Lousame pola prestación dos servizos do Centro de Día teñen a condición de ingresos de dereito público, serán aprobados polo Pleno do Concello e publicados no Boletín Oficial da Provincia. O pagamento das tarifas por asistencia e servizos complementarios será mensual, e serán cargadas en conta, mediante domiciliación bancaria, nos primeiros 10 días naturais do mes seguinte ó da prestación do servizo. A efectos de facturación, computarase de acordo co establecido no artigo 11 do presente regulamento. No suposto de que o ingreso teña lugar nos primeiros 15 días do mes, cobrarase a mensualidade completa. O suposto de facturación de media mensualidade prodúcese cando o ingreso no centro se efectúe na segunda quincena do mes. Cando a persoa beneficiaria se atope ausente máis de dez días, e o teña comunicado con antelación, pasará a aboar a parte proporcional por asistencia e servizos complementarios. As persoa usuarias deberán anunciar a baixa voluntaria cun preaviso de 15 días laborais de antelación. En caso contrario, ao facer a liquidación o centro poderá cobrar ata un máximo de 15 días como compensación. Artigo 4.°.–Cotas. As cotas que deberán achegar as persoas usuarias do centro de día para persoas maiores de Lousame están determinadas segundo os servizos dos que disfruten, establecéndose os seguintes prezos: Disposición derrogatoria A partir da entrada en vigor da presente ordenanza, quedará derrogada a Ordenanza fiscal, reguladora do prezo público pola prestación do servizo do centro de día para persoas maiores de Lousame, publicada definitivamente no BOP de A Coruña n.º 32, do 17 de febreiro de 2014. Disposición derradeira A presente normativa reguladora do prezo público pola prestación do servizo de centro de día para persoas maiores de Lousame entrará en vigor o mesmo día da súa publicación no Boletín Oficial da Provincia, permanecendo en vigor ata a súa derrogación ou modificación expresa. Lousame, 26 de xaneiro de 2015. A alcaldesa Asdo.: M.ª Teresa Villaverde Pais